KRAJEVNA SKUPNOST ROŽNA DOLINA

Številka: 14/24

Datum: 5.9.2024

**ZAPISNIK**

14. seje Sveta KS

Prisotni: Borut Čubej, Miha Bitežnik, Mavricija Valantič, Klavdija Židanik, Nataša Volk, Erika Bensa, Bore Mitovski, Slavko Šuligoj,

Pričetek seje ob 19. uri

**DNEVNI RED:**

**1. Pregled realizacije sklepov 13. seje.**

**2. Rebalans proračuna I/2024.**

**3. Razprava o realizaciji načrtovanih projektov za leto 2024.**

**4. Priprava predloga za košnjo nekategorizirah cest v K.S. Rožna Dolina.**

**5. Pregled prispele pošte.**

**6. Predlogi in pobude.**

**7. Razno.**

Na dnevni red ima pripombe g.a Volk, ker smo izpustili točko v zvezi z rebalansom. Z novim dnevnim redom se vsi člani strinjajo.

**Točka 1.**

Po pregledu sklepov smo ugotovili, da so bili vsi sklepi realizirani.

**Točka 2.**

G.a Volk pojasni, da je bil sprejet rebalans proračuna I/2924 MONG s katerim je KS RD prejela nekaj dodatnih sredstev.

**Sklep št. 1:**

**Rebalans proračuna Mestne občine Nova Gorica – rebalans I/2024  je bil sprejet na seji Mestnega Sveta 20.6.2024. Ugotavljamo, da je v okviru rebalansa proračuna Mestne občine Nova Gorica – rebalans I/2024, sprejet tudi rebalans Krajevne skupnosti Rožna Dolina.**

**Točka 3.**

Prenosi lastništva parcel na Ajševici, v Stari Gori in v Rožni Dolini s strani MONG-a še vedno niso stekli. Spet poskušamo dobiti termin za sestanek na MONG-u, da se zadeve končno začnejo urejati.

**Točka 4.**

Glede na to, da imamo veliko pripomb krajanov o zelo slabem vzdrževanju nekategoriziranih cest v KS RD, bi morala KS RD poskrbeti za čiščenje le – teh. Vsak član sveta KS naj pripravi seznam nekategoriziranih cest v svojem okolišu, da bomo lahko pridobili izvajalce in ponudbe za čiščenje.

**Točka 5.**

Prejeli smo dopis od gospe Nevenka Vuk v zvezi s cesto na parceli 899 k.o. Stara Gora.

Pisal je g. Rok B. kdo je dolžen pokositi cesto Partizanske tehnike. Ugotavljamo, da je nepokošenih in neočiščenih kar nekaj cest tako kategoriziranih kot tudi nekategoriziranih. Ker ne moremo pustiti, da se ceste uničujejo, jih bo KS počistila.

**Sklep št. 2:**

**Vse nekategorizirane in nepokošene ceste bo pokosila Krajevna skupnost.**

**Točka 6.**

Po petih letih je MONG končno izvedel čiščenje jarka za odvodnjavanje občinskega travnika ob zidovskem pokopališču.

G. Čubej predlaga, da damo pobudo MONG-u, da se uredi parkirišče pod nadvozom v bližini židovskega pokopališča, kjer bo možno parkiranje brezplačno do 2 uri, naprej bo plačljivo.

V židovski kapelici so za gretje nameščeni IR paneli, ki pa grejejo zelo dolgo in niso učinkoviti. Pridobimo tri ponudbe za nabavo klima naprave.

G. Klavdija Židanik čisti prostore v KS Rožna Dolina. Po vpisih v evidenco ugotovimo, da je prostore čistila dne 18.5.2024, 1.6.2024, 22.6.2024, 28.6.2024, 4.8.2024, 23.8.2024, 5.9.2024, 24.9.2024, 27.9.2024, kar je skupaj 18 ur, zato ji izdamo naročilnico za 180,00 eur.

**Sklep št. 3:**

**Izdamo naročilnico v višini 180,00 eur za Zeta Pegasi Klavdija Židanik s.p..**

**Točka 7.**

V okvari imamo sanitarije v zidovski kapelici, sanitarije v Stari Gori in okno v Stari Gori. Naročimo popravila vseh treh.

**Sklep št. 4:**

**Izdamo naročilnico Eriku Špacapanu s.p. za sanacijo židovske kapelice v višini 466,04 eur.**

Športno društvo Stari mladi dostavi obračune za dela opravljena na Ajševici za košnjo krozišča v višini 240,00 eur, ureditev umetne trave v višini 600,00 eur, ureditev skladišča na Ajševici v višini 700,00 eur in čiščenje parcele za športno igrišče, ki pa služi zgolj kot dokument za evidenco, katera dela in koliko so člani društva delali prostovoljno.

Plačamo dvigalo Winkler Damjanu s.p., ki je pospravil umetno travo v višini 518,50 eur.

**Sklep št. 5:**

**Izstavimo naročilnice Športno kulturnemu društvu Stari – mladi za ureditev skladišča v višini 700,00 eur, za** **košnjo v višini 240,00 eur, za spravilo umetne trave v višini 600,00 eur.**

**Winkler Damjanu s.p. izdamo naročilnico v višini 518,50 eur za spravilo umetne trave z dvigalom.**

Dobili smo obračun Športnega društva Rožna Dolina, Športnega društva Stara Gora, Društva upokojencev in Športno kulturnega društva Stari Mladi Ajševica za krajevni praznik.

**Sklep št. 7:**

**Društvom, ki so pomagala pri organizaciji krajevnega praznika plačamo 5,60 eur na dejansko opravljeno uro dela njihovih članov.**

**Sklep št. 6:**

**Za pomoč pri organizaciji krajevnega praznika izdamo naročilnico Športno kulturnemu društvu Stari – mladi Ajševica v višini 460,00 eur, Društvu upokojencev Rožna Dolina naročilnico za Žarko Cijan s.p. v višini 300,00 eur, Športnemu društvu Stara Gora pa naročilnico v višini 460,00 eur.**

Za Dom krajanov Stara Gora nabavimo čistilni material.

**Sklep št. 8:**

**Izdamo naročilnico za Lutman Marko s.p. v višini 264,81 eur za nabavo čistilnega materiala.**

G. Bore Mitovski zahteva ureditev ključev Doma krajanov v Stari Gori za potrebe nadziranja. Zahtevamo uvedbo knjige v prostoru, ki se jo mora pisati.

**Sklep št. 9:**

**G.a Volk preda ključ Doma krajanov Stara Gora g. Mitovskemu za potrebe nadzora dogajanja v Domu krajanov.**

Seja zaključena ob 21.00 uri.

Zapisala Predsednik KS RD

Nataša Volk Borut Čubej